મોદીએ જણાવ્યું હતું કે હું ફરી એકવાર તમને આમંત્રણ આપું છું. જ્યારે તમે ભારતમાં હશો ત્યારે તમારી સફળતામાં હું અંગત રસ લઇશ. તેમણે જણાવ્યું હતું કે ભારતમાં હાલમાં ૬૦૦ જેટલા ઇન્ડો-જર્મન સંયુકત ઉપક્રમોે ચાલી રહ્યા છે. ભારતમાં રોકાણ કરનારા દેશોમાં જર્મની આઠમા ક્રમે છે.ે મોદીએ જણાવ્યું હતું કે ભારતમાં નીચા ભાવે ઉત્પાદન ઉપલબ્ધ હોવાથી અને અસરકારક વહીવટને કારણે ભારત વિશ્વમાં મેન્યુફેકચરિંગ ક્ષેત્રનું એન્જિન બનવા સક્ષમ છે. વિશ્વની તમામ પ્રકારની રેટિંગ એજન્સીઓ જણાવી રહી છે કે ભારત ઝડપથી વિકાસ પામતું અર્થતંત્ર છે. આ દરમિયાન મર્કેલે જણાવ્યું હતું કે ફેરમાં ભારત તરફથી રજૂ કરવામાં આવેલી વસ્તુઓ તે પ્રભાવિત થયા છે. તેમણે જણાવ્યું હતું કે ભારતમાં મોટા પ્રમાણમાં યુવાનો છે જે નોકરીની રાહ જોઇ રહ્યા છે. તેઓ પોતાના દેશને વિકસિત દેશ બનાવવા માગે છે.